rlitschk/wikidir huggingface dataset:
Wildbärg (amtlich Wildberg) ischt a Stadt em Landkroes Calb en Bade-Wirttebärg. D Stadt hot 10.443 Eiwohner (Stand: 31. Dezember 2022). Wildbärg leit em Nordschwarzwald em Nagolddal. D Gmarkong setzt sich zemme ous 40,1 % Landwirtschaftsfleche, 44,6 % Wald, 13,5 % Sidlongsfleche ond 1,8 % sonschticher Fleche. Zua Wildbärg gheret d Stadtdoel Effringen, Gültlingen, Schönbronn, Sulz am Eck ond Wildbärg.. Wildbärg ischt zom erscht Mol gnennt worde em Johr 1237. Wildbärg ghert zua koenere Verwaltongsgmoeschaft. Dr Birgermoeschter vo Wildbärg ischt dr Ulrich Bünger. Ergäbnis vo de Landdagswahla seid 2006: 1 2006: WASG, seid 2011: Die Linke Dr Dialekt vo Wildbärg ghert zom Schwäbisch. Dieter Quast: Gültlingen. In: Reallexikon der Germanischen Altertumskunde (RGA). 2. Uflag. Band 13, Walter de Gruyter, Berlin / New York 1999, ISBN 3-11-016315-2, S. 153–154. Petra Schad: Buchbesitz im Herzogtum Württemberg im 18. Jahrhundert am Beispiel der Amtsstadt Wildberg und des Dorfes Bissingen/Enz. (= Stuttgarter Historische Studien; Bd. 1). Thorbecke, Stuttgart 2002, ISBN 3-7995-5551-X (vollständiges PDF) Commons: Wildberg (Schwarzwald) – Sammlig vo Multimediadateie Wildberg in der Beschreibung des Oberamts Nagold von 1862 im dütschsprochige Wikisource www.wildberg.de Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Bundesamt: Bodenfläche nach Art der tatsächlichen Nutzung
D Lara Gut-Behrami (* 27. April 1991 z Sorengo als Lara Gut) isch e Schwyzer Skirännfahreri. Si ghert dr Nationalmannschaft vu Swiss-Ski aa un goht im Riiseslalom, Super-G und ir Abfahrt an Start, ihri grössti Sterki ligt im Super-G. D Gut het bishär acht Medallie bi Wältmaischterschafte un e drü Medallie bi Olympische Winterspiil gwunne. Debi isch si 2021 Weltmeischteri im Super-G un im Riiseslalom worde, sowie 2022 Olympiasigeri im Super-G. Im Alpine Skiwältcup het si 2013/14, 2015/16 un 2020/21 d Super-G-Disziplinewärtig chenne gwinne. In dr Saison 2015/16 het si d Gsamtwärtig im Alpine Skiwältcup gwunne. Anne 2008 isch si mit 17 Johr di bishär jingscht Siigeri vun eme Super-G-Wältcupränne gsii. D Gut isch z Comano im Kanton Tessin ufgwachse. Ire Vater Pauli Gut stammt us de Dütschschwiz und isch z Airolo ufgwachse. Iri Mueter Gabriella isch us em Jura, dr Vater vu dr Mueter isch vu Zone bi Brescia IT gsii, d Mueter vu Muura z Liachtaschtaa. D Lara Gut schwätzt Italienisch, Franzesisch, Dytsch un Änglisch, dernäbe au ne weng Spanisch. S Gymnasium het si per Färnstudium gmacht un anne 2014 mit dr Matura abgschlosse. Am 11. Juli 2018 het si dr Fuessballer Valon Behrami ghyrote un sidher het
As Schimmelbilz fasst mä in dr Mikrobiologii e süstematisch heterogeni Grubbe vo filamentöse Bilz (Fungi) zämme, wo die mäiste von ene zu de taxonomische Grubbe vo de Ascomycete (Schluuchbilz) und Zygomycete (Jochbilz) ghööre. Die mäiste Schimmelbilz lääbe unuffellig as Saprobionte. Es git aber e baar Schimmelbilzarte, z. B. dr Dubakblauschimmel, wo mäldepflichtigi Pflanzechrankhäite si oder wo wil si in bestimmte ökologische Nische lääbe, für e Mensch bsundrigi Bedütig as Human-Parasite häi (z. B. Aspergillus fumigatus), as Erzüüger vo Bilzgift in verdorbene Lääbesmiddel (z. B. Aflatoxine und Patulin), aber au as Naarigsmiddel-Veredler (z. B. as charakteristischi Zuedaat vo Schimmelchääs und Salami), as biologischi Kwelle für Antibiotika (z. B. Penicillin) und cholesterinsänkendi Medikamänt (z. B. Lovastatin). Jürgen Reiß: Schimmelpilze. Lebensweise, Nutzen, Schaden, Bekämpfung. 2. Uflaag. Springer, Berlin 1998, ISBN 3-540-63019-8. Ulrich Kück, Minou Nowrousian, Birgit Hoff, Ines Engh: Schimmelpilze. Lebensweise, Nutzen, Schaden, Bekämpfung. 3. Uflaag. Springer, Häidelbärg 2009, ISBN 978-3-540-88716-4 Liliane E. Petrini, Orlando Petrini: Schimmelpilze und ihre Bestimmung. 3. Uflaag. J. Cramer, Stuttgart 2010, ISBN 978-3-443-50035-1 Commons: Schimmel – Sammlig vo Multimediadateie Rechner für Luftfeuchte: Für zum d „aw-08-Tämpratur“ uszrächne, won e Vorussetzig isch, für dass Schimmelbilz Geböid chönne befalle. P. Sitte, H. Ziegler, F. Ehrendorfer: Strasburger Lehrbuch der Botanik. 33.
Nordafrika isch die multinazionali geografischi Äihäit z Afrika, wo am genauste umrisse isch. Iir wichdigsts Charakteristikum isch d Wüesti Sahara, wo im Weste bis an d Atlantikküste goot. Wil geologisch die arabischi Blatte bzw. die Arabischi Halbinsle zu Afrika ghöört, isch si geografisch e Däil vo Nordafrika. Die kulturelli Äihäit wird hauptsächlig dur en Islam bestimmt, die ethnischi dur Araber, Maure und Berber, im südligste Beriich au Nubier, Amhare und schwarzafrikanischi Ethnie. Zu de Kärnstaate vo Nordafrika ghööre Marokko mit dr Westsahara, Algerie, Tunesie (dr chlii Maghreb), Libye (dr grooss Maghreb), Egüpte und dr Sudan. Mauretanie, Niger, Mali, Tschad, Ethiopie, Eritrea und Südsudan si Randzone und nume in gwüsse Zämmehäng (z. B. Geologii, Klima, Ökologii, Sahelzone) relewant. Hermann Baumann (Hrsg.): Die Völker Afrikas und ihre traditionellen Kulturen. 2 Bde. Franz Steiner Verlag, Wiesbade 1975, ISBN 3-515-01968-5. P. Bertaux: Fischer Weltgeschichte. Band 32: Afrika. Von der Vorgeschichte bis zu den Staaten der Gegenwart. Fischer Taschenbuch Verlag, Frankfurt a. M. 1993, ISBN 3-596-60032-4. J. D. Clark: The Cambridge History of Africa. Vol 1. Cambridge University Press, Cambridge 1989, ISBN 0-521-22215-X. P. Dittrich u. a.: Biologie der Sahara. Ein Führer durch die Tier- und Pflanzenwelt der Sahara mit Bestimmungstabellen und 170 Abb. 2.
È Metronom isch è mechanischs, elegtronischs odder elegtromechanischs Gräät, wo è glychmäßigs Tempo durch glychmäßigi Aaschläg vo Notèwärt (oft Virtel-Notè) vorgit. D Zaal, wo uff èm Metronom ygschtellt wörd, git d Schlääg odder Zèllzitè pro Minutè aa, also i dè Maßeinheit <Notèlängi> pro Minutè, woby Notèlängi en Blatzhalter für bspw. Vyrtel, Halbi odder Achtel stòt. Beats per minute“ (bpm) isch s änglische Äquivalent dezuè, wo hauptsächlich i dè modernè Musig vowendet wörd. Gòt mò vo nèrè Zellwys in Viertel uus un stellt s Metronom uff 60, so duèrèt è Virtelnotè exakt 1 Sekundè. Für d Yhaltig von èm glychmäßigè Tempo hèt zèrschtm dè Thomas Mace im Johr 1676 è Fadèpendel vorgschlagè. Vomuètlich uffgrund vo sellerè Aaregig hèt dè Étienne Loulié 1696 d Beschrybig von èm Fadèpendel-Metronom publizyrt, mit ènèrè Bleikuglè, wo an èm Fadè uffghängt gsi isch. I dè Zit vo 1800 bis 1820 sin è baar unterschidlichi Zitmessèr erfundè worrè. Größeri Bedütig hèt s Metronom abber èrscht nõch 1815 i dè Bauform chriègt, wo vum Inschtrumäntèbauer un Konschtrukteur vo mechanischè Automatè Johann Nepomuk Mälzel z Paris braktizyrt worrè isch. Meereri bekannti Musiger hèn èn uffgforderèt, è söttigi Maschinnè z bauè. Au dè Beethoven hèt sich gwünscht, wiè nèr spôter
En Afrodisiakum isch e Middel zum d Libido belääbe oder stäigere. Es wirkt spezifisch räizend und aaregend uf s sexuelle Verlange, s sexuelle Lustempfinde und mänggisch au uf d Gschlächtsorgan. Dr Name chunnt us em griechische und isch vo Aphrodite abgläitet, dr Göttin vo dr Liebi. Dere zu Eere het dr Aphrodite-Kult s Fest Aphrodisia gfiirt und noch ere isch die antiki Stadt Aphrodisias benennt worde. Eme Middel, wo gegesätzlig wirkt, säit mä Anafrodisiakum. Die mäiste dradizionelle Middeli, wo s au hüte no Lüt git, wo dra glaube, ass si iir Verlange wurde stäigere, nütze nüt. Aber Forscher, wo die wüsseschaftligi Litratur analüsiert häi, si zum Schluss choo, ass zum Bischbil Ginseng, Safran und Yohimbin d Sexualfunkzion verbessere und Muira Puama und Schoggi d Lust bim Mensch chönne stäigere. Hormon wie z. B. DHEA (Dehydroepiandrosteron), Pheromon, Oxytocin, PEA (Phenethylamin), Estrogen, Testosteron, Serotonin, Dopamin, Progesteron, Prolactin oder Vasopressin beiiflusse s sexuelle Verhalte uf underschiidligi Art, aber en äinzelne Stoff, wo as Afrodisiakum wirkt und alli sexuelle Broblem lööst, git s nit. L. Brizendine: The Female Brain. Broadway Books, New York 2006, ISBN 0-7679-2010-4. T. L. Crenshaw: The Alchemy of Love and Lust. Pocket Books, New York 1997, ISBN 0-671-00444-1. T .L.
Dr Meinrad Schwörer (* 7. Septämber 1931 z Wyhl; † 10. Jänner 2015 ebedert) isch e ditsche Natürschitzer un Anti-Atomkraft-Aktvischt gsii. Bekannt wore isch er vor allem dur sii Engaschmänt im Widerstand gege s blant Atomkraftwärk im sidbadische Wyhl. Dr Schwörer isch z Wyhl uf d Wält kumme un aü dert ufgwachse. Scho as Bue isch er vilmol mit sim Großvater un sim Vater im Rhiiwald unterwägs gsii, des het en e Läwe lang bregt. Wu s Dorf im Zweete Wältkrieg bumbardiert wore isch, isch er mit sine Eltere un andere Dorfbewohner uf Guetich ins Elzdal un speter uf Spoachenga evakuiert wore. Noch em Krieg het dr Schwörer e Lehr as Huef- un Wageschmid gmacht. As Gsell het er zerscht z Dänzlinge un derno in ere Schmitte z Freiamt gschafft, speter z Wyhl bi dr Firma Burger as Bedribsschlosser. Schließlig isch er Wassermeischter vu dr Gmei Wyhl wore, d. h. er het Wasserleitunge in Bedrib gnumme, d Leitunge kuntrelliert un d Zeller abgläse. Anne 1971 het er dr Wyhler Naturlehrpfad iigrichtet. Wu im Juli 1973 verkindet wore isch, ass s blant Atomkraftwärk doch nit z Brisach, derfir awer z Wyhl soll boie wäre, het sich dr Schwörer vu Aafang aa
Metronom chan folgendes bedüte: de Metronom, en Ufseher för Maass und Gwicht im antike Griecheland s Metronom, es Taktgebegrät för Musiker d Metronom Ysebaagsellschaft, di groschti Privatbahn vo Dütschland - vorallem im norddütsche Ruum underwägs, mit Sitz z Uelzen, Nidersachse s Metronom Theater, es Theater för Musicals i de Stadt Oberhuuse, Nordrhy-Westfale, Dütschland
Dr Jörg Matthias Fritz (* 25. Jänner 1960 z Düenge) isch e dytsche Bolitiker (Bindnis 90/Di Griene). Syter anne 2011 isch er Abgordnete im Landdag vu Bade-Wirttebärg. Dr Jörg Fritz isch z Düenge un z Nirdenga uf d Grundschuel gnange un het am Max-Planck-Gymnasium z Nirdenga s Abitur gmacht. Vu 1981 bis 1982 het er sy Zivildienscht am Kraischrankehuus Nirdenga absolviert. Vu 1982 bis 1987 het er Bolitischi Wisseschafte, Zytgschicht un Germanischtik an dr Eberhard-Karls-Universitet Dibenga studiert, het aber kai Abschluss gmacht. Vu 1988 bis 1990 isch er Birolaiter bi dr Bundesdagsabgordnete Uschi Eid gsii. Vu 1991 bis 2011 het er as freiberueflige Dozänt in dr Erwachsenebildig gschafft. Dr Fritz ghert dr Griene syt ihrer Grindig anne 1979 aa. Vu 1980 bis 1984 isch er Mitglid vum Ortsverband vu dr Griene z Nirdenga gsii. Vu 1984 bis 1989 het er e Mandat im Gmaindsrot vu Nirdenga un im Kraisdag vum Landkrais Esslenga ghaa. Vu 2009 bis isch er Vorsitzer vum griene Ortsverband z Geppenga gsii. Bi dr Landdagswahl z Bade-Wirttebärg 2011 isch er im Landdagswahlkrais Geppenga in dr Landdag vu Bade-Wirttebärg gwehlt wore. Dert isch er Mitglid im Uussschuss fir Finanze un Wirtschaft un au im Uusschus fir Wisseschaft, Forschig
D Petra Häffner (* 2. Mai 1964 z Schorndorf) isch e dytschi Bolitikeri (Bindnis 90/Di Griene). Syter anne 2011 isch si Abgordneti im Landdag vu Bade-Wirttebärg. D Petra Häffner isch z Schorndorf ass dritts vu vier Chinder ufgwachse. Bis anne 1984 het si ne Uusbildig as Sport- un Gymnaschtiklehreri gmacht. Derno het si bis 1992 as Sportlehreri im Christopherusheim z Welze gschafft, eme anthroposophische Internat fir mehfachbehinderti Mänsche. Vu 1992 bis 1994 het si no ne Uusbildig zur Physiotherapeutin an dr Schuel fir Chrankegymnaschtik z Naistadt gmacht, wu si mit em Staatsexamen abgschlosse het. Vu 1994 bis 1998 het si as Physiotherapeutin am Chrankehuus Bethel z Welze gschafft un vu 1998 bis 2001 as freii Mitarbaiterin in ere Physiotherapypraxis. Noch ere Uusbildig zur Hailpraktikeri schafft syt 2001 in ere aigene Privatpraxis mit dr Schwärpinkt Oschteopaty un Homeopaty. Syter anne 2009 isch d Häffner Mitglid vu dr Griene. Vu 2004 bis 2014 isch d Petra Häffner Mitglid im Gmaindsrot vu dr Stadt Schorndorf gsii un dert au Mitglid im Verwaltig-Sozial-Uusschuss. Bi dr Landdagswahl z Bade-Wirttebärg 2011 isch si iber e Zwaitmandat im Landdagswahlkrais Schorndorf in dr Landdag vu Bade-Wirttebärg gwehlt wore. Dert isch si Mitglid im Innen- un Wisseschaftsuusschuss un Sprächeri
Al Capone im deutschen Wald ischt a deitscher Fernsehfilm us-em Jôhr 1969 vom Regisseur Franz Peter Wirth mit-em Will Danin, dr Angelika Bender, em Rainer Werner Fassbender ond em Christof Wackernagel en de Hauptrolla. S Drehbuach ischt vom Peter Adler vrfasst wôrra. Dr sell hôt dô dren an echda Kriminalfall vorarbeidet. Zom erschda Môl uffgfihrt wôrra isch der Stroifa am 23. Oktobr 1969 em Programm vo dr ARD. Em Kalle Hamm sei Dande ond sei Opa send mit deane viile Ausfliig, wo der Bursch en da Wald macht, ibrhaupt et eivorschdanda. Dr Kalle abr kimmret sich et om des Gschwätz vo deane alde Leit ond gôht emmer, wenn’r Feierôbed hôt, em Granitwerk seine oigene Vorgniagonga nôch: Er buddlet em Wald nôch Waffa ond andre Sächla, wo Ibrbleibsel vom Zwoida Weltkriag send ond wo mr deet vorgraba hôt, wia dr Friida wiidr hergschdellt gwäa ischt. Dui Bude vo deam Kerle gleicht ama kloina Zeighaus: Waffa, Stahlhelm, Soldada-Bilder, Landser-Heftla, a Dodakopf mit glihende Auga ond Schbenna (saubr uffgschbiaßt mit Stecknôdla). Ergenzt wuud dui Sammlong noh mit-ra Schallpladd, wo vorschiidene Reda vom Adolf Hitler druff send, seim graußa Vorbild. Wia dr sell ischt au dr Kalle Hamm dr Moinong, au ehm dät d
D Pragmatie (vo gr. pragma, Sache) bezäichnet e Tüp vo Schrifte vom Aristoteles. Mä säit ene au esoterischi Schrifte, wil si äigetlig nid hätte sötte veröffentligt wärde, (im Geegesatz zu de exoterische Schrifte, wo für e Veröffentligung verfasst worde si). Dr aller grösst Däil vo de überliiferete Schrifte, s Corpus Aristotelicum, bestoot us Pragmatie. Dr Usdruck chunnt drvo, ass dr Aristoteles ere wüsseschaftlige Thematisierig vom ene bestimmte Sachgebiet pragmateia gsäit het. D Pragmatie si sälte stilistisch usgarbäiteti Teggst und iiri Kennzäiche si grammatikalisch unvollständigi Setz, Gedankesprüng und Dublette. Wägen iirem Stil bezäichnet mä sä mänggisch as Vorlääsigsmanuskript, au wemm mä nid sicher wäiss, ass si daas gsi si. Au dr Inhalt isch schwiirig zum verstoo, wil mä groossi Vorkenntniss vo fremde Teggst und Theorie muess ha, wo d Urheber von ene in vile Fäll nit erwäänt wärde. Es git aber Gleerti wie dr Eckart Schütrumpf, wo dängge ass wenigstens e Däil vo de Pragmatie (u. a. d Politik) stilistisch grad eso guet sige wie d Mäisterwärk vo dr attische Prosa us em 4. Joorhundert. Ralf Lengen: Form und Funktion der aristotelischen Pragmatie, Stuttgart 2002, ISBN 3515077987 (Dissertazion 2000, Universität Freiburg) Eckart Schütrumpf: Form und Stil aristotelischer Pragmatien. In: Philologus 133
Gouda (ndl. Goudse kaas) isch d Bezäichnig für verschidnigi Schnittchääs, wo noch em Vorbild vom ene Chääs, wo dradizionell us dr niiderländische Stadt Gouda stammt, broduziert wärde. Hüte wird Chääs under em Name Gouda internazional härgstellt, wääred dr Gouda Holland sit 2010 as gschützti geografischi Aagoob (g.g.A.) iidräit und gschützt isch. In de Niiderlande underschäidet mä zwüschen em Goudse boerenkaas (Gouda-Buurechääs), wo dradizionell uf verschiidene Buurehööf härgstellt wird, und em industriell broduzierte Goudse kaas. Commons: Gouda – Sammlig vo Multimediadateie
Dr Edamer (uf Holländisch Edammer) isch e Chääs wo us em niiderländische Edam stammt. Dr Chäas brucht säggs bis acht Wuche zum rif wärde. Z Holland wird dr Chääs mäistens mit ere Naturrinde verchauft, dr Edamer für en Export het mäistens e roti oder gääli Paraffinschicht umenume. Er het e würzigs Aroma und e milde Gschmack, dr Edamer us Roomilch isch aber seer vil würziger und scherfer. Commons: Edamer – Sammlig vo Multimediadateie
Wiibeeri si dröchneti Drüübelbeeri. D Drüübel wärde gärntet, wenn si rif si und denn in dr Sunne oder im Schatte dröchnet, bis iire Wasseraadäil nume no öbbe 15 bis 18 Brozänt isch. Eso wird dr Fruchtzucker konzentriert uf e Ghalt vo öbbe 33 Brozänt. Si häi e honiggääli bis dunkelbruuni Farb. Us vier bis fümf Kilo Drüübel macht mä e Kilo Wiibeeri. Es git Wiibeerisorte wo en äigene Naame häi, je noch dr Rääbesorte und dr Häärkumft. D Sultanine wärde us dr Sultana-Druube (Thompson Seedless) gmacht, wo wiss, und seer süess isch und e dünni Hut und käni Chärne het. D Sultanine häi e helli goldgääli Farb. Si wärde vor allem in dr Türkei, Kalifornie, Australie und Südafrika broduziert. Korinthe wärde us dr Räbsorte Korinthiaki („Schwarzi Korinthe“; lat. Vitis vinifera apyrena) gmacht. Si häi au käni Chärne, si schwarzbruun bis schwarzblau, d Beereli si chlii und dr Gschmack isch stark. Si chömme mäistens us Griecheland, Australie, Südafrika und Kalifornie. Sultanine linggs kalifornischi Sultanine, rächts Korinthe Zibebe Commons: Wiibeeri – Sammlig vo Multimediadateie Wie Wiibeeri entstöön
Dr Martin Hahn (* 13. Oktober 1963 z Stocke) isch e dytsche Buur un Bolitiker (Bindnis 90/Di Griene). Syter anne 2011 isch er Abgordnete im Landdag vu Bade-Wirttebärg. Dr Martin Hahn isch ab 1970 uf d Grundschuel z Stocken gange un het dert au anne 1980 an dr Realschuel di Mittler Ryfi gmacht. No dr Schuel het er Buur glehrt un anne 1986 dr Landwirtschaftsmaischter. Är buurt uf em Helchehof z Bonndorf, eme Ortsdail vu Iberlinge, no dr Demeter-Richtlinie fir dr ekologisch Landböu. Är haltet Milchchie un böut Gmies un Obs aa. Dr Martin Hahn isch anne 1983 dr Freie Griene Lischt Iberlinge bydrätte. Vu 1989 bis 1991 isch er Mitglid im Landvorstand vu dr bade-wirttebärgische Griene gsii. Vu 1992 bis 2010 isch er fir d Liste für Bürgerbeteiligung und Umweltschutz (LBU) im Gmaidsrot vu Iberlinge ghockt. Bi dr Bundesdagswahl 1994 het er im Wahlkrais Raveschburg–Bodesee kandidiert, isch aber nit gwehlt wore. Anne 2004 isch er in dr Kraisdag vum Bodeseekrais gwehlt wore un isch dert vu 2009 bis 2011 Fraktionsvorsitzer vu dr Griene gsii. Bi dr Landdagswahl z Baden-Wirttebärg 2006 isch er zum erschte Mol as Landdagskandidat im Landdagswahlkrais Bodesee aadrätte. Bi syre zwoote Kandidatur bi dr Landdagswahl 2011
Die Lischt git en Iberblick iber alli Mitglider vum 15. bade-wirttembergische Landdag (2011–2016) mit Fraktionszuegherigkait, Wahlkrais un Stimmenaadail. Dr 15. Landdag isch am 27. Merz 2011 gwehlt wore. D Wahlperiod het am 1. Mai 2011 aagfange, di konschtituierend Sitzig isch am 11. Mai 2011 gsii. No dr Landdagswahl 2011 setzt si dr Landdag vorlaifig eso zämme: Gwehlti Abgordneti Ibersicht Wahlkraisergebnis Aktuälli Abgordneti
Dr Wilhelm „Willi“ Halder (* 13. Juli 1958 z Leikirch) isch e dytsche Buechhändler un Bolitiker (Bindnis 90/Di Griene). Syter anne 2011 isch er Abgordnete im Landdag vu Bade-Wirttebärg. Dr Willi Halder isch z Leirkich uf d Grund- un d Hauptschuel un derno uf d Handelsfachschuel z Isny. Ab 1975 het er z Stuegert e Lehr zum Verlagschaufmann gmacht. No dr Uusbidlig het er bi dr Buechhandlig Wittwer un bi dr Verlagsuusliferig vum Klett-Verlag gschafft. Anne 1982 het er si mit ere aiene Buechhandlig sälbständig gmacht, zerscht z Fellbach („Bücherwagen“) un dern z Wẽnnede. Dr Willi Halder isch syter anne 1992 Gmaindsrot z Wẽnnede as Mitglid vu dr Alternative un Griene Lischt (ALI), ere freie Wehlergemeinschaft. Im Gmaindsrot isch er bis 2011 Fraktionsvorsitzer un ehreamtlige Stellverdrätter vum Oberburgermaischter gsii. Syt dr Kommunalwahl 1994 isch er Mitglid vum Kraisdag vum Rems-Murr-Krais, wun er bis 2011 Vorsitzer vu dr Griene-Fraktion un ehreamtlige Stellverdrätter vum Landrot gsii isch. Bi dr Landdagswahl z Bade-Wirttebärg 2011 isch er mit 23,49 % vu dr Stimmen iber s Zwaitmandat im Wahlkreis Woeblenge in dr Landdag vu Bade-Wirttebärg gwehlt wore. In syre Bartei isch er Sprächer fir Chilche un Religionsgmainschafte, fir Verwaltigsreform un fir Bundeswehr un Konversion. Schöffe
Cheshire-Chääs au churz Chester (ängl. Cheshire [ˈtʃɛʃə] cheese) isch en änglische Chees us Chuemilch mit mindestens 48 % Fett in dr Drochemasse. Er muess mindestens vier bis acht Wuche lang rife, mä chann en aber bis über e Joor lang laagere. Dr Chääs het dr Name vo dr Groofschaft im Nordweste vo Ängland, vo wo er stammt, Cheshire, früener County of Chester, mit dr Hauptstadt Chester. Er wird hauptsächlig dört und in de Countys nääbedraa Denbighshire, Flintshire und Shropshire broduziert. Das chunnt drvo, ass s County Cheshire zur Zit, wo dr Chääs si Naame überchoo het, no vil gröösser gsi isch as hüte. Wil dr Naame vom Chääs nit gschützt isch, git s äänligi Brodukt mit däm Naame in e Hufe Geegende uf dr Wält. Commons: Chesterkäse – Sammlig vo Multimediadateie Nelson and His Navy - Cheese and the Navy (Memento vom 8. Augschte 2007 im Internet Archive) (Änglisch)
Äbike isch e politischi Gmeind im Wahlkreis Lozärn-Land vom Kanton Lozärn i de Schwiiz. Äbike liid im Rontau am Rotsee, dr Ortsteil Rathausen a dr Rüüss. Äbike hed d Form vomene lange Schluch. Vo dr Gmeindsflechi send 38,4 % Landwirtschaftlechi Flechi, 23,9 % Waud, 30,3 % Sidligsflechi ond 7,3 % süschtigi Flechi. Nachbere vo Äbike send Ämme, Bueri, Dierike, Adlige ond d Stadt Lozärn sälber. Äbike isch zom erschte Mal gnennt worde em Jahr 893 als in marcha Abinchova. Äbike hed met 12'543 (2013) eigentlech gnueg Iwohner zom e Stadt sii, es werd aber emmerno als Dorf bezeichned. Quälle: Bundesamt für Statistik 2005 Dr Uusländeraateil esch 2014 bi 20,8 % gläge. 67,9 % vo dr Iiwooner send im Jahr 2000 römisch-katholisch gsii, 13,9 % evangelisch-reformiert. Bi dr Nationauraatswahle 2015 hät s das Ergebnis gää: BDP 1,6% , CVP 19,8% , FDP 15,8% , GLP 5,7% , GP 7,4% , SP 14,1% , SVP 28,9% , Süschtigi 6,6%. Dr Gmeindspräsident vo Äbike esch dr Daniel Gasser (Stand Februar 2016). D Arbetslosigkeit isch em Jahr 2011 bi 2,7 % gläge. Bi dr Volkszellig 2000 hend vo dr 11322 Iiwohner 86,5 % Dütsch aus Houptsprach aagää, 0,6 % Französisch, 2,9 % Italienisch ond
S Domesday Book [ˈduːmzdeɪ ˌbʊk], änglisch „Buech vom Jüngste Daag“, ursprünglig King’s Roll oder Winchester Roll, isch e Grundbuech vo Ängland, wo uf Latiinisch d Resultaat vo Ermiddlige im ganze Land im 11. Joorhundert festhaltet. Dr ungwöönligi Naame vom Buech het sich im Joorhundert noch dr Erheebig iibürgeret. Er het sich druf bezooge, ass d Grundbsitzverheltniss, wo im Domesday Book iidräit si, as rächtlig „ändgültig“ gulte häi. S Buech isch entstande, wil dr Wilhelm der Eroberer von ere Inwasion bedroot gsi isch und dorum an dr Wienacht vom Joor 1085 befoole het, ass alle äignig und stüürbar Bsitz söll erfasst wärde. Vom Januar 1086 si sini Abgsandte süstematisch im Land umegräist und häi usser de Grundstück zum Bischbil au d Zaal vo de Manne ermiddlet. S Buch, wo us zwäi Bänd bestoot, isch noch em Joor 1090 nüm witergfüert worde. Es stellt aber äinewääg die domoolige Verheltniss seer usfüerlig daar. Jede Landbsitz het vo denn aa si Legitimazioon us däm Register überchoo. Dä wo dr Friide vom Köönig broche het, wo Raub oder Iibruch begange het, isch für vogelfrei erkläärt worde. Er het aber im Sheriff 100 Shilling as Uslöösgäld chönne zaale und isch verschont bliibe. Wär Bluet vergosse het,